ત્રણ વર્ષ પછી વનડે ટીમમાં કમબેક કરનાર યુવરાજ સિંહે કટકમાં પોતાનું શ્રેષ્ઠ પરફોર્મન્સ આપ્યું હતું. 150 રનની શાનદાર ઇનિંન્ગ્સ પછી તેને મેન ઑફ ધ મેચથી પુરસ્કારિત કરવામાં આવ્યો હતો. મેન ઑફ ધ મેચ બન્યા પછી યુવી ખાસ્સો ભાવુક થઈ ગયો હતો. તેણે કહ્યું હતું, “મેં જે સંઘર્ષ કર્યો છે તે ફક્ત મારું મન જાણે છે. મને ખબર નહતી કે હું બીજી વાર રમી શકીશ કે નહિ. લોકોએ પણ મારામાંથી વિશ્વાસ ગુમાવી દીધો હતો. પરંતુ મેં મારો વિશ્વાસ ક્યારેય નહતો ગુમાવ્યો. મેં મારી કારકિર્દીમાં અનેક ચડાવ-ઉતાર જોયા છે.” ઉલ્લેખનીય છે કે 2011 વર્લ્ડકપ પછી યુવરાજને કેન્સર થઈગયું હતું અને બીમારી પછી તે ઘણા સમય ટીમની બહાર રહ્યો હતો.